Maite Gurrutxaga Otamendi (Amezketa, Gipuzkoa, 1983ko urriaren 20a) euskal ilustratzailea da. Arte Ederrak ikasi zituen Leioan eta Bartzelonan, eta pinturan espezializatu ondoren, autoedizioko eta ilustrazioko ikasketak burutu zituen Bartzelonako Escola de Donna zentroan. Iban Gurrutxaga gitarra-jotzailearen arreba da.
Marraztea betidanik gustatu izan zaio eta batxilergo artistikoa burutu ondoren, bazekien arlo horretako zerbait egin nahi zuela, baina ez zekien zer. Leioako fakultatean Arte Ederrak ikasten zebilela, ilustrazioko bi klase aukeratu eta horrela hasi zen mundu horretan murgiltzen, honela hasi zen ohartzen, agian hori zela gustatzen zitzaiona. Honek guztiak bultzatu zuen ondoren bi urteko ilustrazio ikasketak burutzera eta baita ilustratzaile izatera ere, baina ez horrek bakarrik.Maite Gurrutxagak dioenez, liburu mundua ikaragarri gustatzea eta liburua fetitxe bezala ikustea ere mundu honetan murgiltzera eraman duten arrazoi garrantzitsuak dira. EHUko Leioako fakultatean zein Bartzelonako Unibertsitatean Arte Ederrak burutu ondoren, bi urtez ilustrazioa ikasi zuen Bartzelonan Ignasi Blanchen eskutik. Hala ere, nahiz eta denbora luzeko ikasketak albo batera utzi dituen, gaur egun epe motzeko hainbat ikastaro egiten ditu ofiziora dedikatzen den jendearekin biltzea ahalbidetzen dutenak. Izan ere, marraztea ere ikasi egin behar dela azpimarratzen du ilustratzaileak, eta ikasketa hau ez dela inoiz geratzen. Horietako bat, Galtzagorri Elkarteak antolatzen duen "Marraz(i)Oak" izeneko topaketak dira, lehen Artelekun eta orain Komikigunean egiten direnak. Maite Gurrutxagak berak aitortzen duen moduan, une honetan teknika garatzea baino, profesionalekin elkartzea bilatzen du, honela euren lan egiteko modua ezagutzeko zein beraiekin lanaren inguruan hausnartzeko aukera izanez. 2008an hasi zen liburuak ilustratzen. Joseba Sarrionaindiaren "Gau ilunekoak" liburua izan zen lehen ilustratu zuena, eta ordutik, hainbat liburu ilustratu ditu heldu, gazte zein haurrentzat, nahiz eta azkeneko hau den lan gehien egin duen esparrua. Besteak beste, Euskal Herrian hain ezagunak diren Karlos Linazasoro, Mariasun Landa, Juan Kruz Igerabide, Leire Bilbao, Alaine Agirre eta Itziar Zubizarretaren liburuak ilustratu ditu. Hala ere, Maite Gurrutxaga ez da soilik liburuetara mugatu, eta hauez gain, diskoentzako eta aldizkarietarako ere egin ditu ilustrazioak , baita hotel bateko pareta apaindu ere. CANNOTANSWER
Arte irakasle izan da?
CANNOTANSWER
CANNOTANSWER
CANNOTANSWER